stanford-oval/wikipedia huggingface dataset:
תימא (חצי האי ערב)
הערות שוליים

↑  איוב, עולם התנ"ך, "דברי הימים" - הוצאה לאור בע"מ, 1999, עורך ראשי - פרופ' יעקב קליין, עמ' 57-58.
↑  ספר ירמיהו, פרק כ"ה, פסוק כ"ג:

וְאֶת-דְּדָן וְאֶת-תֵּימָא וְאֶת-בּוּז, וְאֵת כָּל-קְצוּצֵי פֵאָה. אֵת, כָּל-מַלְכֵי עֲרָב; וְאֵת כָּל-מַלְכֵי הָעֶרֶב, הַשֹּׁכְנִים בַּמִּדְבָּר.

ספר ישעיהו, פרק כ"א, פסוק י"ד:

לִקְרַאת צָמֵא הֵתָיוּ מָיִם יֹשְׁבֵי אֶרֶץ תֵּימָא בְּלַחְמוֹ קִדְּמוּ נֹדֵד.

ובספר איוב, פרק ו', פסוק י"ט:

הִבִּיטוּ אָרְחוֹת תֵּמָא הֲלִיכֹת שְׁבָא קִוּוּ לָמוֹ.
↑  ספר בראשית, פרק כ"ה, פסוק ט"ו: וְאֵלֶּה שְׁמוֹת בְּנֵי יִשְׁמָעֵאל, בִּשְׁמֹתָם לְתוֹלְדֹתָם: בְּכֹר יִשְׁמָעֵאל נְבָיֹת, וְקֵדָר וְאַדְבְּאֵל וּמִבְשָׂם. וּמִשְׁמָע וְדוּמָה, וּמַשָּׂא חֲדַד וְתֵימָא, יְטוּר נָפִישׁ וָקֵדְמָה.
↑  ראו למשל: כתובת בבלית עתיקה הנושאת שם יהודי התגלתה בחצי האי ערב, באתר קדמת דנא, ‏2019-02-13
| --- | --- |
בקרת זהויות :  NLI: 987007565163905171  LCCN: n89207461  VIAF: 151393210   WorldCat (עם VIAF): 151393210 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
איך פגשתי את אבא

| --- | --- |

כותרת הפתיחה
 סוגה:  קומדיית מצבים
 יוצרים:  אייזק אפטאקר אליזבת ברגר
 שחקנים:  הילרי דאף כריס לואוול פרנסיה רייסה טום איינסלי טיין טראן סוראג' שארמה
 ארץ מקור:  ארצות הברית ארצות הברית
 שפות:  אנגלית
 מספר עונות:  2 
 מספר פרקים:  30 
 תוכנית מקור:  "איך פגשתי את אמא" (2005–2014)
 הפקה
 מפיק:  הילרי דאף
 מפיקים בפועל:  אייזק אפטאקר אליזבת ברגר קרטר בייס קרייג תומאס פמלה פריימן
 חברת הפקה:  Bays & Thomas Productions 20th Television
 הפצה:  Disney Platform Distribution
 שידור
 רשת שידור:  הולו
 תקופת שידור מקורית:  18 בינואר 2022 – 11 ביולי 2023
 קישורים חיצוניים
 דף התוכנית ב-IMDb
 
איך פגשתי את אבא (באנגלית: How I Met Your Father) הוא סיטקום אמריקאי, שנוצר על ידי אייזק אפטאקר ואליזבת ברגר, המהווה סדרת המשך עצמאית לסדרה "איך פגשתי את אמא", ובה מככבות הילרי דאף בתפקיד הראשי, והשחקנית קים קטרל בתור המספרת.
הסדרה עלתה לשידור בשירות "הולו" ב-18 בינואר 2022. ב-2023 הוחלט לבטל את הסדרה לאחר העונה השנייה.
תקציר העלילה

עלילת הסדרה מתרחשת בשנת 2022, בתקופה שבה סופי וחבריה הקרובים נמצאים בעיצומם של הניסיונות להבין את זהויותיהם ושאיפותיהם האמיתיות וכיצד להתאהב בעידן שבו האהבה נשלטת על ידי אפליקציות היכרות ואפשרויות בלתי מוגבלות.
צוות השחקנים והדמויות > דמויות ראשיות

הילרי דאף – סופי - צלמת צעירה ומגושמת המחפשת אהבה בניו יורק.
קים קטרל – סופי, בבגרותה, המספרת לבנה את קורותיה בצעירותה.
כריס לואוול – ג'סי - מוזיקאי. לצערו ידוע לכל כאחד שהצעת הנישואין שלו לחברתו המוזיקאית מרדית׳ התקבלה בשלילה. מעוניין בסופי.
פרנסיה רייסה – ולנטינה - חברתה הטובה של סופי, מעצבת אופנה ובת זוגו של צ׳ארלי.
טום איינסלי – צ'ארלי - אציל בריטי שנושל ממשפחתו בעקבות כך שבחר לעזוב לארה״ב לאחר שפגש את ולנטינה. לומד לראשונה על חייהם של פשוטי העם. אינו מעוניין להביא ילדים לעולם, מה שמקשה על הקשר שלו עם ולנטינה.
טיין טראן – אלן - אחותו המאומצת של ג׳סי. לסבית. חיה בשותפות עם צ׳ארלי.
סוראג' שארמה – סיד - חברו הטוב של ג׳סי. מנהל קשר בטווח רחוק עם בת זוגו הרופאה. הבעלים של הפאב בו מבלה החבורה. חי עם ג׳סי בדירה שבה התגוררו גיבורי הסדרה ׳איך פגשתי את אימא׳.
צוות השחקנים והדמויות > דמויות משניות

דניאל אוגוסטין – איאן
ג'וש פק – דרו
אשלי רייס – האנה
סטוני בליידן ג'ספר
הפקה > פיתוח

לאחר הפקת פיילוט לסדרת ספין אוף לסדרה "איך פגשתי את אמא" תחת הפקתה של רשת "CBS" בשנת 2014, הפקה שלא צלחה, נמסר ב-14 בדצמבר 2016 כי אייזק אפטאקר ואליזבת ברגר עתידים לכתוב גרסה חדשה לפיילוט של הספין אוף הקודם, כאשר קרטר בייס וקרייג תומאס ישמשו כמפיקים בפועל. מאוחר יותר, הוכרז כי לאחר חתימה על חוזים חדשים עם החברת "20th Century Fox Television", במסגרתו גם אפטאקר וגם ברגר ישמשו כמפיקים בפועל של הסדרה "החיים עצמם" לצד דן פוגלמן, הרעיון יושהה עד להודעה חדשה.
ב-8 באוגוסט 2017, יו"ר "פוקס", דיינה וולדן, הצהירה כי חברת ההפקות ניסתה להפיק סדרת ספין אוף עם תסריטאים שונים, בפעם השלישית. שלושה ימים לאחר ההכרזה, נמסר כי אליסון בנט תהיה אמונה על כתיבת התסריט. כמו כן, נודע כי בייס ותומאס שוב נשכרו כמפיקים בפועל. גם ניסיון זה לא צלח.
ב-21 באפריל 2021, נמסר כי סדרת הספין אוף הוזמנה על ידי שירות "הולו", וכי לעונתה הראשונה יהיו 10 פרקים. עוד נמסר כי אפטאקר וברגר ישמשו כיוצרים, תסריטאים ומפיקים בפועל ואילו הילרי דאף תשמש כמפיקה. ב-24 ביוני 2021, נמסר כי פמלה פריימן הצטרפה לסדרה כמפיקה בפועל ותהיה אמונה על בימוי פרק הפיילוט.
ב-16 בדצמבר 2021, הופץ הקדימון הראשון לסדרה, שחשף את תאריך עלייתה לשידור ב-18 בינואר 2022.
ב-11 ביולי 2023, אחרי שתי עונות ו-30 פרקים, שודר הפרק האחרון בעונה השנייה מבלי שנחשף עם מי החליטה דמותה של סופי (בגילומה של הילרי דאף) להביא ילד לעולם.
הפקה > ליהוק

עם ההכרזה על הפקת הסדרה, נמסר כי הילרי דאף תככב בתפקיד הנשי הראשי. ב-16 ביוני 2021, נמסר על ליהוקו של כריס לואוול לצוות השחקנים בתפקיד הגברי הראשי. באוגוסט 2021, נמסר על ליהוקם של פרנסיה רייסה, טום איינסלי, טיין טראן וסוראג' שארמה לצוות השחקנים הראשי, ועל ליהוקו של ברנדון מייקל הול לתפקיד משני. עם זאת, מספר שבועות לאחר מכן, נמסר על פרישתו של הול ועל ליהוקו של דניאל אוגוסטין. למחרת, נמסר על ליהוקם של ג'וש פק ואשלי רייס הצטרפו לצוות השחקנים המשני. ב-5 בנובמבר 2021, נמסר על ליהוקה של קים קטרל לגילום דמותה המבוגרת והעתידית של דאף, סופי.
הפקה > צילומים

צילומי הסדרה החלו ב-31 באוגוסט 2021.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | עיצוב ההפקה הטוב ביותר לתוכנית נרטיבית (חצי שעה) | גלנדה רובלו, קוני בוטגר-מרינוס ואיימי בת' פלדמן | מועמדות |  |
| 2024 | פרס אמי האמנותי | הצילום הטוב ביותר בסדרה (חצי שעה) | גארי באום | מועמדות |  |
| 2024 | פרס אמי האמנותי | עריכת התמונה הטובה ביותר בסדרת קומדיה (מרובת מצלמות) | ראסל גריפין | מועמדות |  |
| 2024 | פרס אמי אמנותי לבידור בפריים טיים | הצילום הטוב ביותר לסדרה מרובת מצלמות (חצי שעה) | גארי באום | זכייה |  |
| 2024 | פרס אמי אמנותי לבידור בפריים טיים | עריכת התמונה הטובה ביותר בסדרה קומית מרובה מצלמות | ראסל גריפין | זכייה |  |
שמואל הבר (עיתונאי)

| --- | --- |
אין תמונה חופשית
 לידה:  18 באוגוסט 1866 קומארנו, סלובקיה 
 פטירה:  30 בדצמבר 1920 (בגיל 54) בודפשט, ממלכת הונגריה 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
שמואל (שַמּו) הַבֶּר, השתמש גם בשם עט הבדוי שאנדור קומארומי (בהונגרית: Haber Sámuel; קומארום, 18 באוגוסט 1866 – בודפשט, 30 בדצמבר 1920) היה עיתונאי יהודי-הונגרי. הוא היה עמית וכותב של ההיסטוריה האוניברסלית של היהודים.
ביוגרפיה

שמואל הבר נולד במשפחה יהודית כבנם של הנריק הבר, קצב ושל קטלין ספינר. הוא השלים את ארבע הכיתות הנמוכות של הגימנסיה בקומרום. משם עבר לבודפשט ללמוד בגימנסיה שבה השלים את כיתות 5–6 במלואן, אך בשנה השביעית קיבל consilium abeundi ("עיצה לעזוב" שהיא למעשה צורת גירוש מסורתית מארגון או מבית ספר בארצות בעלות תרבות גרמנית) בשל חיסורים לא מוצדקים. מסיבה זו עבר לעיר פאפה, חזר על הכיתה השביעית והשלים שם את לימודיו בתיכון. לאחר מכן היה סטודנט למשפטים באוניברסיטת בודפשט (לימים אוניברסיטת אטווש לוראנד) ובמשך התקופה עבד במשרד עורכי דין, כיוון לא היה יכול לקבל עזרה כספית מהבית. הוא עבד במשרד עד ה-1 בינואר 1894. עם הזמן הפך לכתב של מספר כתבי עת ועיתונים. אולם יותר מכל כתב ב"שוויון" (Egyenlőség) שם היה סגן עורך עד מותו. הוא נפטר מהתקף לב. רעייתו הייתה גיזלה אפולוניה טומקוליאק, איתה התחתן ב-19 במאי 1902 בבודפשט. הבר הובא למנוחות בבית הקברות היהודי ברחוב קוזמה בבודפשט.
עבודותיו

הבר התחיל לכתוב כשעוד למד בגימנסיה בקומרום. כתביו פורסמו בעיתונים "קומרום והסביבה" ו"אסטרגום והסביבה". (1884-1885). בבודפשט הוא החל לכתוב מאמרים לכתב העת ההיתולי "אישטוק השוטה" בשם הבדוי "ארי ...". הוא פרסם שם במשך חמש שנים. בסתיו 1886 חתם חוזה ב"שוויון" בשכר חודשי של 10 פורינט הונגרי. בכתב עת זה עבד ככתב בכיר בהפסקות קלות. מספטמבר 1893 ערך למעשה את העיתון; ממאי 1894, כעורך עיתון, כתב למעשה בעצמו את כתב העת "שוחטים וקצבים" תחת השם הבדוי שאנדור קומארומי. הוא גם כתב מאמרים להמון עיתונים וכתבי עת; עם זאת, מרבית מאמריו הופיעו ב"שוויון", כגון: 1887. ליפוט קומפרט, ברנאט לוי מייסד אויפשט, וילמוש קרצג, הנריק גרץ, הצאצא האחרון של דוד המלך, הרוטשילדים, מוריץ ורמן, שדים, הלב שהתגלה, אורבך אחרי ברנהרד, 1883.
הוא כתב גם כמה מאמרים חינוכיים וביקורות ספרים עבור כתב העת, כמו: המשיח - הרומן של בנג'מין דיזראלי. פוג'לה וגולדה, תפקידם של היהודים בגילוי אמריקה, אחרי מאיר קייזרלינג ועוד.
כרכים עצמאיים

החגים שלנו. ציורים מהחיים היהודיים בעיירה קטנה. 1893 (פורסם בכתבי עת שונים)
סיפורים יהודיים. 1894
שמות עט בדויים

סיגריה, טיבורץ, ארי, הליוטרוף, שאנדור קומרומי ועוד.
לקריאה נוספת

לקסיקון יהודי הונגרי. 1929. תחת שם העט: שאנדור קומרומי
יוז'ף סיניאי: חייהם ויצירותיהם של סופרים הונגרים: Haber Samu
פאל גויאש:חייהם ויצירותיהם שלס סופרים הונגרים 1939–1944, 2002-1990.
הערות שוליים

↑  Halálesete bejegyezve a Bp. VI. ker. állami halotti akv. 2339/1920. folyószáma alatt.
↑  "Házasságkötési bejegyzése a Budapest VIII. kerületi polgári házassági akv. 452/1902. folyószáma alatt".
תושב חוץ (סדרת טלוויזיה)

| --- | --- |

כותרת הפתיחה
 מבוסס על:  "תושב חוץ" מאת פיטר הוגאן וסטיב פארקהאוס
 שיר הנושא:  "Bilgewater" בביצוע "בראון בירד"
 סוגה:  דרמה קומית קומדיה מדע בדיוני
 יוצרים:  כריס שרידן
 שחקנים:  אלן טודיק שרה טומקו קורי ריינולדס אליס ווטרלונד ליווי פילר ג'ודה פרן
 ארץ מקור:  ארצות הברית ארצות הברית
 שפות:  אנגלית
 מספר עונות:  3 
 מספר פרקים:  34 (נכון ל־3 באפריל 2024) 
 הפקה
 מפיקים בפועל:  כריס שרידן מייק ריצ'רדסון קית' גולדברג ג'סטין פאלוויי דריל פרנק דייוויד דובקין (פיילוט בלבד) רוברט דאנקן מקניל (שאר הפרקים)
 חברת הפקה:  Jocko Productions Universal Content Productions Dark Horse Entertainment Amblin Television
 אתר צילומים:  דלתה, קולומביה הבריטית, קנדה
 אורך פרק:  43–46 דקות
 שידור
 רשת שידור:  Syfy
 רשת שידור בישראל:  HOT HBO yes Comedy
 תקופת שידור מקורית:  27 בינואר 2021 – הווה
 תקופת שידור בישראל:  5 בספטמבר 2021 – הווה
 קישורים חיצוניים
 אתר רשמי
 דף התוכנית ב-IMDb
 
תושב חוץ (באנגלית: Resident Alien) היא סדרת מדע בדיוני דרמטית-קומית אמריקאית שנוצרה על ידי כריס שרידן ומבוססת על קומיקס באותו שם מאת פיטר הוגאן וסטיב פארקהאוס, שעלתה לשידור לראשונה ב-27 בינואר 2021 בערוץ "Syfy". במרץ 2021, חודשה הסדרה לעונה שנייה.
בישראל, הסדרה עלתה לשידור ב-5 בספטמבר 2021 בערוצים HOT HBO ו-"yes Comedy".
תקציר העלילה

עלילת הסדרה עוסקת בחייזר שיוצא להשמיד את המין האנושי, אלא שמשימתו עולה על שרטון לאחר שהוא מתרסק בעיירה נידחת ובעקבות כך נאלץ למצוא מסתור בבקתה על שפת אגם, שם הוא רוצח את הפתולוג הגר בה ועוטה את דמותו. בזמן שהוא מתאמץ למצוא חלק קריטי שאבד במהלך ההתרסקות, החייזר נדרש למלא את מקומו של רופא העיירה, לפתור תעלומת רצח ולטפל בבעיות השונות של התושבים המקומיים; כל זאת תוך שהוא נאבק עם הדילמה המוסרית של משימתו הסודית ובמקביל להתמודד עם מקס, ילד צעיר וסקרן שמסוגל לראות את חזותו האמיתית.
צוות השחקנים והדמויות > דמויות ראשיות

אלן טודיק – החייזר / הארי ונדרספייג'ל, חייזר שנחת על כדור הארץ, הרג את ד"ר הארי ונדרספייג'ל ולקח את זהותו. החייזר נשלח לכדור הארץ עם משימה להשמיד את המין האנושי, מתוך אמונה שמותם יועיל לכדור הארץ, אך לאורך הסדרה, הוא נאבק בדילמה המוסרית של משימתו. החייזר מוקסם מבני אדם ולמד כיצד לדבר אנגלית, כמו גם כיצד להתחזות לפתולוג, מתוך צפייה בשידורים חוזרים של הסדרה "חוק וסדר". על אף שהוא מנסה להתמזג בין התושבים המקומיים, החייזר בולט בעקביות בעקבות חוסר הבנתו בכל הקשור לרמזים חברתיים. בנוסף, לאורך הסדרה, החייזר לומד יותר על התנהגות אנושית ומפתח באופן לא רצוני רגשות וקשרים אנושיים. טודיק מגלם גם את דמותו של ונדרספייג'ל האמיתי, ואילו הפעלולן קית' ארבוטנוט מגלם את החייזר בצורתו האמיתית.
שרה טומקו – אסטה טוולברטריס, אינדאנית ילידה ויד ימינו של הרופא המקומי, שמצאה את עצמה בתיכון לכודה במערכת יחסים פוגענית עם ג'ימי, מה שגרם לה למסור את בתם, ג'יי, לאימוץ. אסטה היא הראשונה לגלות את סודו של "הארי".
קורי ריינולדס – מייק תומפסון, שריף העיירה, שמסווה את חוסר ביטחונו בכך שהוא מנסה להישאר בשליטה מתמדת על כל סיטואציה. בהמשך מוזכר כי הקריירה שלו בוושינגטון די. סי. הסתיימה כתוצאה ממותו של סנטור אמריקאי.
אליס ווטרלונד – ד'ארסי בלום, בעליה של הבר המקומי, מומחית לטיפוס הרים, מפקחת בטיחות למניעת מפולות וחברתה הטובה ביותר של אסטה. לאחר שסבלה מתאונת סקי באולימפיאדה, היא חזרה לעיירת הולדתה וכעת מבלה את ימיה מאחורי הדלפק של הבר ובבחירות מפוקפקות.
ליווי פילר – בן הות'ורן, ראש העיירה הצעיר, המקסים אך ילדותי, שאשתו, קייט, היא הדומיננטית ביחסיהם. הות'ורן יצא עם ד'ארסי במהלך החטיבה והתיכון.
ג'ודה פרן – מקס הות'ורן, בנו של ראש העיר והתושב היחיד שמסוגל לראות את חזותו האמיתית של "הארי". ביכולתו של מקס גם לראות את "הזוהר הירוק" הנפלט על ידי טכנולוגיה חייזרית. הארי שוב ושוב מאיים להרוג אותו ומנסה לגרום לו להתרחק ממנו, אך בסופו של דבר מתקרב אליו, מתוך אמונה שהוא יכול לעזור לו במשימתו.
אליזבת בוון – ליב בייקר, סגניתו של השריף מייק, והשוטרת היחידה בעיירה, שזוכה לחוסר הערכה ולהתעלמות מהשריף, ובסופו של דבר עושה עבודות משטריות מאחורי גבו.
צוות השחקנים והדמויות > דמויות משניות

בן קוטון – ג'ימי, בעלה המתעלל לשעבר של אסטה.
מרדית גרטסון – קייט הות'ורן, אשת ראש העיר, העובדת כמורה בבית הספר המקומי.
גרייסלין עוואד רינקה – סהר, חברתו לכיתה של מקס הות'ורן, ונערה הרפתקנית ומוסלמית אדוקה, שמאמינה לטענתיו של מקס כי "הארי" הוא חייזר.
קייליילה ריין – ג'יי, נערה מתבגרת ומטופלת שעובדת במשרה חלקית אצל הרופא, שבהמשך מגלה כי אסטה היא אמה הביולוגית.
דברה פינקל – אביגיל הודג'ס, אשתו של ד"ר סם הודג'ס.
גארי פארמר – דן טוולברטריס, אביה המאמץ של אסטה ובעל הדיינר היחיד של העיירה.
דיאנה באנג – האחות אלן, אחות ערמומית הנוהגת בחוסר כבוד כלפי רוב התושבים שהיא פוגשת, ובמיוחד כלפי אסטה, שאת שמה היא מבטאת באופן לא נכון.
מנדל מוהן – ליסה קספר, חיילת סוציופתית שעובדת עבור גנרל מקאליסטר.
אלכס ברימה – סגן דייוויד לוגן, חייל שעובד עבור גנרל מקאליסטר. לאחר שמצאה רמזים על התרסקותו של "הארי", גנרל מקאליסטר מגייסת אותו למצוא את החייזר לפני הממונים עליה.
אלווין סנדרס – לואיס תומפסון, אביו החולה של השריף.
אלבי יוסט – איזבל, אשתו המנוכרת של הארי ואמנית בריטית.
לינדה המילטון – גנרל מקאליסטר, קצינה צבאית בכירה בצבא ארצות הברית. בילדותה, ראתה מקאליסטר חללית ממקור ראשון, דבר שהוביל אותה לחפש כל חייה אחר הוכחות לכך שאמיתות קיומם של חייזרים.
מייקל קאסידי – איתן סטון, רופא כריזמטי המחליף את רופא העיירה המנוח.
צוות השחקנים והדמויות > דמויות אורחות

נתן פיליון – תמנון בתוך האקווריום של הדיינר, איתו מנהל הארי שיחה טלפתית. משיחתם עולה כי החייזרים מבני-מינו של "הארי" וגזע התמנונים קשורים קשר הדוק, דבר שאותו "הארי" עצמו מאשר מאוחר יותר בפני אסטה.
טרי אוקווין – פיטר באך, "מומחה לחייזרים" שמארח פודקאסט פופולרי העוסק בעב"מים, שהוא ואשתו באו במגע עם חייזרים לפני 30 שנה, כשבנם שטרם נולד נחטף. בדומה למקס, גם פיטר מסוגל לראות את חזותו האמיתית של "הארי".
ג'ורג'יו א. טסוקלוס (בתפקיד עצמו), מגיש תוכנית טלוויזיה ש"הארי" מסתתר בחדרו במהלך כינוס העוסק בעב"מים, שם השניים מנהלים שיחה משמעותית אודות הסדרה "חייזרים מן העבר".
הפקה > פיתוח

ב-31 במאי 2018 הודיע ערוץ "Syfy" כי הוזמן פיילוט טלוויזיוני לקומיקס "תושב חוץ", אותו יפיק וייצור היוצר כריס שרידן. ב־28 בפברואר 2019, אושר על ידי "Syfy" כי הסדרה הוזמנה רשמית. ב-17 במרץ 2021 חידשה "Syfy" את הסדרה לעונה שנייה.
הפקה > ליהוק

ב-20 בספטמבר 2018, נמסר על ליהוקו של אלן טודיק לדמותו הראשית של החייזר / ד"ר הארי ונדרספייג'ל עבור הפיילוט, יחד עם שרה טומקו, קורי ריינולדס, אליס ווטרלונד וליווי פילר. ב-31 בינואר 2020, נמסר על ליהוקם של לינדה המילטון, מנדל מוהן ואלכס ברימה לצוות השחקנים המשני. ב-12 בפברואר 2020, נמסר על ליהוקה של אליזבת בוון לדמותה של סגנית השריף, ליב בייקר.
הפקה > צילומים

צילומי העונה הראשונה החלו ב-10 בספטמבר 2020 והסתיימו ב-14 באוקטובר 2020 בדלתא שבקולומביה הבריטית, קנדה. צילומי העונה השנייה החלו ב-3 באוגוסט 2021, ועתידים להסתיים ב-25 במרץ 2022.
שידור

ב-13 בפברואר 2020 הודיע ערוץ "Syfy" כי הסדרה תעלה לשידור במהלך קיץ 2020. עם זאת, ב-9 באוקטובר 2020, שידור הסדרה נדחה ל-27 בינואר 2021 בארצות הברית. בינלאומית, הסדרה שודרה לראשונה בקנדה בערוץ "CTV Sci-Fi" ב-27 בינואר 2021, ובבריטניה בערוץ "Sky One" יום למחרת. בישראל, הסדרה עלתה לשידור ב-5 בספטמבר 2021 בערוצים HOT HBO ו-"yes Comedy".
ביקורות

באתר הביקורות "Rotten Tomatoes", עונתה הראשונה של הסדרה זכתה לציון "טרי" של 94% בהתבסס על 31 ביקורות, עם דירוג ממוצע של 7.79/10. בקונצנזוס נכתב כי ”ל'תושב חוץ' לוקח דקה להתמקם בעורו, אך ברגע שהוא מתמקם, הוא מוצא הומור רענן במסגרת נרטיבית מוכרת ומציג לראווה בצורה מושלמת את כישוריו הקומיים הייחודיים של אלן טודיק.” באתר הביקורות המשוקללות "Metacritic" עונתה הראשונה של הסדרה זכתה לציון 70/100, בהתבסס על 15 ביקורות, דבר המציין "ביקורות חיוביות לרוב".
הערות שוליים

↑  Duguay, Rob (March 11, 2021). "Brown Bird's music lives on in Syfy series 'Resident Alien'". The Providence Journal. Retrieved March 15, 2021.
1 2  Petski, Denise (March 17, 2021). "'Resident Alien' Renewed For Season 2 By Syfy". Deadline Hollywood. Retrieved March 17, 2021.
1 2  Petski, Denise (May 31, 2018). "'Resident Alien' Drama Based On Dark Horse Comics Series Gets Syfy Pilot Order". Deadline Hollywood. Retrieved June 20, 2020.
↑  Petski, Denise (February 28, 2019). "'Resident Alien' Drama Ordered To Series At Syfy". Deadline Hollywood. Retrieved June 20, 2020.
↑  Petski, Denise (September 20, 2018). "'Resident Alien': Alan Tudyk To Star In Syfy Pilot Based On Dark Horse Comics Series". Deadline Hollywood. Retrieved June 20, 2020.
↑  Petski, Denise (January 31, 2020). "'Resident Alien': Linda Hamilton, Mandell Maughan To Recur On Syfy Series Based On Dark Horse Comics". Deadline Hollywood. Retrieved June 20, 2020.
↑  Petski, Denise (February 12, 2020). "Karen Obilom Joins 'Doom Patrol'; Elizabeth Bowen Books 'Resident Alien'". Deadline Hollywood. Retrieved June 20, 2020.
↑  "DGC BC Production List" (PDF). Directors Guild of Canada. October 9, 2020. Archived from the original (PDF) on October 9, 2020. Retrieved June 6, 2021.
↑  "(הקישור אינו פעיל, 10.2.2022)DGC BC Production List" (PDF). Directors Guild of Canada. August 6, 2021. Archived (PDF) from the original on August 7, 2021. Retrieved August 10, 2021.
↑  "RESIDENT ALIEN Official Teaser 1". YouTube. February 13, 2020. Retrieved August 20, 2020.
↑  Flook, Ray (October 9, 2020). "Resident Alien Sets January 2021 Launch Date on SYFY; Teaser Released". Bleeding Cool. Retrieved November 11, 2020.
↑  Webb Mitovich, Matt (December 14, 2020). "Alan Tudyk's Resident Alien Insists He's 'Just a Normal Human' in Syfy Trailer". TVLine. Retrieved December 21, 2020.
↑  "RESIDENT ALIEN Premieres January 27 on CTV Sci-Fi Channel". Bell Media. January 6, 2021. Retrieved July 23, 2021.
↑  Fletcher, Alex (January 27, 2021). "Resident Alien: 3 reasons to love Alan Tudyk's extra-terrestrial comedy on Sky One". BT.com. Retrieved July 23, 2021.
↑  אורן מנדז, חדש בטלוויזיה: סדרות וסרטי HOT, ספטמבר 2021, ‏23 באוגוסט 2021
↑  אורן מנדז, חדש בטלוויזיה: סדרות וסרטי yes, ספטמבר 2021, ‏25 באוגוסט 2021
↑  "Resident Alien: Season 1 (2021)". Rotten Tomatoes. Retrieved July 23, 2021.
↑  "Resident Alien: Season 1". Metacritic. Retrieved February 1, 2021.
אני אף אחת (סדרת טלוויזיה)

| --- | --- |

כרזת הסדרה
 מבוסס על:  הרומן "Pieces of Her" מאת קארין סלוטר
 סוגה:  מתח, דרמה
 יוצרים:  שארלוט סטאודט
 בימוי:  מינקי ספירו
 שחקנים:  טוני קולט  בלה היתקוט  דייוויד ונהם  ג'סיקה בארדן  ג'ו דמפסי  ג'ייקוב סיפיו  עומרי הארדוויק  קאלום וורת'י  טרי אוקווין  ניקולס ברטון  גיל ברמינגהם
 ארץ מקור:  ארצות הברית ארצות הברית
 שפות:  אנגלית 
 מספר עונות:  1
 מספר פרקים:  8
 הפקה
 מפיקים בפועל:  Charlotte Stoudt  Minkie Spiro  Bruna Papandrea Lesli  Linka Glatter
 הפצה:  נטפליקס 
 אתר צילומים:  סידני, אוסטרליה
 טכניקת צילום:  מצלמה יחידה
 שידור
 רשת שידור:  נטפליקס 
 תקופת שידור מקורית:  4 במרץ 2022 – הווה 
 תקופת שידור בישראל:  4 במרץ 2022
 קישורים חיצוניים
 אתר רשמי
 דף התוכנית ב-IMDb
 
אני אף אחת (באנגלית: Pieces of Her) היא סדרת מתח אמריקאית, שנוצרה על ידי שרלוט סטאודט, המבוססת על הרומן באותו שם מ-2018 מאת קארין סלוטר, אשר הוקרנה בבכורה בנטפליקס ב-4 במרץ 2022.
עלילה

עלילת הסדרה עוקבת אחר סיפורה של אנדי שנקלעה לירי המוני קטלני במסעדה מקומית. כמה רגעים לאחר מכן, היא עדה לאמה, לורה, מחסלת את הרוצח באלימות בקלות. כשאנדי מתחילה לפענח את מעשיה של אמה באותו יום, נקודת המבט שלה על כל מערכת היחסים המשפחתית מקבלת תפנית חדשה. זמן קצר לאחר מכן, דמויות מעברה של אמה מופיעות שוב, והיא נאלצת לברוח. במהלך המסע, היא מנסה לחבר את שאריות האמת, שאמה "קברה" לפני זמן רב.
שחקנים ודמויות > תפקידים ראשיים

טוני קולט – לורה אוליבר
בלה היתקוט – אנדי אוליבר
דייוויד ונהם – ג'ספר קוולר
ג'סיקה בארדן – ג'יין
ג'ו דמפסי – ניק
ג'ייקוב סיפיו – מייקל ורגס
עומרי הארדוויק – גורדון אוליבר
שחקנים ודמויות > תפקידי משנה

גיל ברמינגהם – צ'רלי באס
טרי אוקווין – מרטין קוולר
קאלום וורת'י – ג'ספר
ניקולס ברטון – אנדרו קולר
בן או'טול - אלי וקסלר הצעיר
ארון ג'פרי - ניק הארפ
הפקה > פיתוח

ב-5 בפברואר 2019, פורסם כי נטפליקס הזמינה הפקה של העונה הראשונה לסדרה בת 8 פרקים. הסדרה נוצרה והופקה על ידי לסלי לינקה גלטר, שרלוט סטאודט וברונה פפנדריה. חברות הפקה המעורבות הן  Made Up Stories ו-Endeavour Content. בנוסף סטאודט היא תסריטאית הסדרה לצד שואונר. בעוד מינקי ספירו ביימה את כל פרקי העונה הראשונה. הסדרה אמורה לצאת לאקרנים ב-4 במרץ 2022.
הפקה > ליהוק

בפברואר 2020 לוהקו טוני קולט ובלה היתקוט לתפקידים ראשיים. במאי 2020, פורסם שדייוויד ונהם לוהק לתפקיד ראשי. בינואר 2021, ג'סיקה בארדן, ג'ו דמפסי, ג'ייקוב סיפיו ועומארי הארדוויק לוהקו אף הם לתפקידים ראשיים. בפברואר 2021, גיל ברמינגהם, טרי אוקווין וקאלום וורת'י לוהקו לתפקידים חוזרים. באפריל 2021, ניקולס ברטון וארון ג'פרי לוהקו לתפקידים חוזרים.
הפקה > צילומים

שלב הצילומים  של העונה הראשונה היה אמור להתחיל ב-16 במרץ 2020 ולהסתיים ב-17 ביולי 2020 בברנבי, קולומביה הבריטית. הצילומים לעונה הראשונה התקיימו לבסוף בסידני, אוסטרליה בתחילת 2021.
הערות שוליים

↑  Huff, Lauren (25 בינואר 2022). "Toni Collette is a mother with blood on her hands in 'Pieces of Her' first look". Entertainment Weekly. נבדק ב-25 בינואר 2022. {{cite web}}:  (עזרה)
↑  Otterson, Joe (5 בפברואר 2019). "Netflix Orders 'Pieces of Her' Adaptation With Bruna Papandrea, Lesli Linka Glatter Producing". Variety. נבדק ב-19 במרץ 2019. {{cite web}}:  (עזרה)
↑  Andreeva, Nellie; Pedersen, Erik (5 בפברואר 2019). "'Pieces Of Her': Netflix Orders Novel-Based Series From Lesli Linka Glatter, Charlotte Stoudt & Bruna Papandrea". Deadline Hollywood. נבדק ב-6 בפברואר 2019. {{cite web}}:  (עזרה)
↑  Elise Sandberg, Bryn (5 בפברואר 2019). "Netflix Orders 'Pieces of Her' Thriller Series Based on Novel". The Hollywood Reporter. נבדק ב-6 בפברואר 2019. {{cite web}}:  (עזרה)
↑  "Netflix orders thriller series pieces of her from #1 international bestselling author Karin Slaughter". Netflix Media Center. נבדק ב-6 בפברואר 2019. {{cite web}}:  (עזרה)
↑  Perez, Lexy (13 באפריל 2019). "Karin Slaughter Talks Netflix 'Pieces of Her' Adaptation, Tackling #MeToo in Writing". The Hollywood Reporter. נבדק ב-15 באפריל 2019. {{cite web}}:  (עזרה)
↑  Iannucci, Rebecca (3 בפברואר 2020). "Toni Collette to Star in Pieces of Her Series Adaptation at Netflix". TVLine. נבדק ב-4 בפברואר 2020. {{cite web}}:  (עזרה)
↑  Andreeva, Nellie; Petski, Denise (3 בפברואר 2020). "Toni Collette To Star In 'Pieces Of Her' Netflix Drama Series". Deadline Hollywood. נבדק ב-3 בפברואר 2020. {{cite web}}:  (עזרה)
↑  Andreeva, Nellie (26 בפברואר 2020). "Bella Heathcote To Star In 'Pieces Of Her' Netflix Drama Series". Deadline Hollywood. נבדק ב-26 בפברואר 2020. {{cite web}}:  (עזרה)
↑  Groves, Don (21 במאי 2020). "David Wenham cast in Netflix thriller with Toni Collette, Bella Heathcote". IF. נבדק ב-18 ביוני 2020. {{cite web}}:  (עזרה)
↑  Otterson, Joe (28 בינואר 2021). "Omari Hardwick, Jessica Barden, Joe Dempsie Among Five Cast in Netflix Series 'Pieces of Her'". Variety. נבדק ב-28 בינואר 2021. {{cite web}}:  (עזרה)
↑  Petski, Denise (5 בפברואר 2021). "'Pieces Of Her': Gil Birmingham, Terry O'Quinn & Calum Worthy Join Netflix Series As Recurring". Deadline Hollywood. נבדק ב-5 בפברואר 2021. {{cite web}}:  (עזרה)
↑  Petski, Denise (2 באפריל 2021). "'Pieces Of Her': Nicholas Burton & Aaron Jeffery Join Netflix Thriller Series As Recurring". Deadline Hollywood. נבדק ב-2 באפריל 2021. {{cite web}}:  (עזרה)
↑  "DGC BC Production List" (PDF). Directors Guild of Canada. 28 בפברואר 2020. ארכיון (PDF) מ-28 בפברואר 2020. נבדק ב-28 בפברואר 2020. {{cite news}}:  (עזרה)
↑  Keast, Jackie (16 בנובמבר 2020). "Netflix's 'Escape from Spiderhead' and 'Pieces of Her' to shoot in Australia". IF Magazine (באנגלית אמריקאית). נבדק ב-16 בנובמבר 2020. {{cite web}}:  (עזרה)
↑  Maddox, Garry (24 בינואר 2021). "'We're certainly busy': behind the boom in overseas film and TV production". The Sydney Morning Herald. נבדק ב-9 בפברואר 2021. {{cite web}}:  (עזרה)
↑  "Pieces of Her (2021)". Screen Australia. נבדק ב-17 ביולי 2020. {{cite web}}:  (עזרה)